CELEX: 
Language: lv
Date: 2021-02-03 00:00:00
Title: KOMISIJAS DELEĢĒTĀ REGULA (ES) …/.. ar ko, to pielāgojot zinātnes un tehnikas attīstībai, groza VI pielikuma 1. daļu Eiropas Parlamenta un Padomes Regulā (EK) Nr. 1272/2008 par vielu un maisījumu klasificēšanu, marķēšanu un iepakošanu

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Regulas (EK) Nr. 1272/2008 par vielu un maisījumu klasificēšanu, marķēšanu un iepakošanu (CLP regula) mērķi ir nodrošināt augstu cilvēka veselības un vides aizsardzības līmeni, kā arī vielu, maisījumu un izstrādājumu brīvu apriti. Šie mērķi cita starpā tiek sasniegti, izveidojot vielu sarakstu, kurā norādīta to Savienības līmenī harmonizētā klasifikācija un marķējuma elementi. VI pielikuma 1. daļas 1.1.3. apakšiedaļā ir sniegtas piezīmes, ko attiecina uz harmonizētās klasificēšanas un marķēšanas ierakstiem un kas attiecas uz vielu identificēšanu, klasificēšanu un marķēšanu, kā arī maisījumu klasificēšanu un marķēšanu. Šo piezīmju mērķis ir dot juridisko skaidrību un noteiktību harmonizētās klasificēšanas un marķēšanas piemērošanā. Dalībvalstis un ieinteresētās personas ir lūgušas dažas piezīmes labot, norādot, ka pašreizējā redakcijā tās ir neprecīzas un rada zināmu neskaidrību, kā pareizi interpretējamas juridiskās saistības.  Tāpēc ir lietderīgi noteiktas VI pielikuma 1. daļas piezīmes, kas attiecas uz ierakstiem VI pielikuma 3. daļas 3. tabulā, labot. 
            
            
               2.PIRMS AKTA PIEŅEMŠANAS NOTIKUSĪ APSPRIEŠANA
            
            
               Saskaņā ar Regulas (EK) Nr. 1272/2008 53.a panta 4. punktu ekspertu grupā CARACAL (REACH un CLP kompetentās iestādes) notika apspriešanās ar katras dalībvalsts norīkotajiem ekspertiem. Saskaņā ar 2016. gada 13. aprīļa Iestāžu nolīguma par labāku likumdošanas procesu
                  1
                pielikuma 10. punktu ekspertu grupā CARACAL aicināts piedalīties arī Eiropas Parlaments un Padome.
            
            
               Ekspertu grupā CARACAL saskaņā ar minētā nolīguma pielikuma 6. pantu notika apspriešanās ar ieinteresētajām personām. 
            
            
               3.DELEĢĒTĀ AKTA JURIDISKIE ASPEKTI
            
            
               Šis tiesību akts groza Regulu (EK) Nr. 1272/2008. Šā deleģētā akta juridiskais pamats ir Regulas (EK) Nr. 1272/2008 53. panta 1. punkts. 
            
            
            
               KOMISIJAS DELEĢĒTĀ REGULA (ES) …/..
            
            
               (3.2.2021),
            
            
               ar ko, to pielāgojot zinātnes un tehnikas attīstībai, groza VI pielikuma 1. daļu Eiropas Parlamenta un Padomes Regulā (EK) Nr. 1272/2008 par vielu un maisījumu klasificēšanu, marķēšanu un iepakošanu
            
            
               (Dokuments attiecas uz EEZ)
            
            
               EIROPAS KOMISIJA, 
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2008. gada 16. decembra Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006
                  2
               , jo īpaši tās 53. panta 1. punktu,
            
            
               tā kā:
            
            
               (1)Dalībvalstis un ieinteresētās personas ir lūgušas grozīt vairākas piezīmes Regulas (EK) Nr. 1272/2008 VI pielikuma 1. daļas 1.1.3. apakšiedaļā. 
            
            
               (2)Komisija atzīst, ka šo piezīmju formulējums ir jāuzlabo.  Dažas no piezīmēm, kas attiecas uz vielām, ir neprecīzas un rada zināmu neskaidrību, kā pareizi interpretējamas juridiskās saistības. Konkrētāk, dažas no šīm piezīmēm iespējams interpretēt tā, ka vielas, uz ko šīs piezīmes tiek attiecinātas, noteiktos apstākļos nebūtu klasificējamas vispār, lai gan faktiski uz tām gan nebūtu jāattiecina harmonizētā klasificēšana un marķēšana, bet tās tomēr būtu jāklasificē saskaņā ar Regulas (EK) Nr. 1272/2008 II sadaļu (pašklasifikācija).
            
         
         
            
               (3)Tāpēc Regula (EK) Nr. 1272/2008 būtu attiecīgi jāgroza,
            
            
            
               IR PIEŅĒMUSI ŠO REGULU.
            
            
               1. pants
            
            
               Grozījumi Regulā (EK) Nr. 1272/2008
            
            
               Regulas (EK) Nr. 1272/2008 VI pielikuma 1. daļu groza saskaņā ar šīs regulas pielikumu. 
            
            
               2. pants
            
            
               Stāšanās spēkā 
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 3.2.2021
            
            
               
                     Komisijas vārdā —
               
               
                     priekšsēdētāja
                     Ursula VON DER LEYEN
               
            
         
         
            
                  
                     (1)
                  
                        OV L 123, 12.5.2016., 1. lpp.
               
               
                  
                     (2)
                  
                        OV L 353, 31.12.2008., 1. lpp.
               
            
      
    ---documentbreak--- 
      
         
         
            
               PIELIKUMS 
            
            
            
               Regulas (EK) Nr. 1272/2008 VI pielikuma 1. daļu groza šādi: 
            
            
               (1)pielikuma 1.1.3.1. punkta J līdz R piezīmi aizstāj ar šādām: 
            
            
                
            
            
               “J piezīme:
            
            
               Vielu klasificē par kancerogēnu vai mutagēnu saskaņā ar harmonizēto klasifikāciju, ja vien nevar pierādīt, ka tā satur mazāk nekā 0,1 % (masa/masa) benzola (EINECS Nr. 200-753-7), kādā gadījumā arī attiecībā uz minētajām bīstamības klasēm to klasificē saskaņā ar šīs regulas II sadaļu.
            
            
               K piezīme:
            
            
               Vielu klasificē par kancerogēnu vai mutagēnu saskaņā ar harmonizēto klasifikāciju, ja vien nevar pierādīt, ka tā satur mazāk nekā 0,1 % (masa/masa) 1,3-butadiēna (EINECS Nr. 203-450-8), kādā gadījumā arī attiecībā uz minētajām bīstamības klasēm to klasificē saskaņā ar šīs regulas II sadaļu. Ja vielu neklasificē par kancerogēnu vai mutagēnu, uz to attiecina vismaz drošības prasību apzīmējumus (P102-)P210-P403.
            
            
               L piezīme:
            
            
               Vielu klasificē par kancerogēnu saskaņā ar harmonizēto klasifikāciju, ja vien nevar pierādīt, ka tā satur mazāk nekā 3 % dimetilsulfoksīda ekstrakta, mērot ar IP 346 (“Policiklisko aromātisko savienojumu noteikšana neizmantotās eļļošanas pamateļļās un naftas frakcijās bez asfaltēna: dimetilsulfoksīda ekstrahēšanas refrakcijas koeficienta metode”, Naftas institūts, Londona), kādā gadījumā arī attiecībā uz minēto bīstamības klasi to klasificē saskaņā ar šīs regulas II sadaļu.
            
            
               M piezīme:
            
            
               Vielu klasificē par kancerogēnu saskaņā ar harmonizēto klasifikāciju, ja vien nevar pierādīt, ka tā satur mazāk nekā 0,005 % (masa/masa) benz[a]pirēna (EINECS Nr. 200-028-5), kādā gadījumā arī attiecībā uz minēto bīstamības klasi to klasificē saskaņā ar šīs regulas II sadaļu. 
            
            
            
            
               N piezīme: 
            
            
               Vielu klasificē par kancerogēnu saskaņā ar harmonizēto klasifikāciju, ja vien nav zināma pilnīga tās rafinēšanas vēsture un ja vien nevar pierādīt, ka viela, no kuras tā iegūta, nav kancerogēns, kādā gadījumā arī attiecībā uz minēto bīstamības klasi to klasificē saskaņā ar šīs regulas II sadaļu.
            
            
               P piezīme:
            
            
               Vielu klasificē par kancerogēnu vai mutagēnu saskaņā ar harmonizēto klasifikāciju, ja vien nevar pierādīt, ka tā satur mazāk nekā 0,1 % (masa/masa) benzola (EINECS Nr. 200-753-7), kādā gadījumā arī attiecībā uz minētajām bīstamības klasēm to klasificē saskaņā ar šīs regulas II sadaļu. Ja vielu neklasificē par kancerogēnu vai mutagēnu, uz to attiecina vismaz drošības prasību apzīmējumus (P102-)P260-P262-P301 + P310-P331.
            
         
         
            
               Q piezīme:
            
            
               Vielu klasificē par kancerogēnu saskaņā ar harmonizēto klasifikāciju, ja vien nav izpildīts viens no šiem nosacījumiem:
            
            
               — īslaicīgā bionoturības testā ar ieelpošanu ir pierādīts, ka svērtais par 20 μm garāku šķiedru pussadalīšanās periods ir īsāks nekā 10 dienas, vai
            
            
               — īslaicīgā bionoturības testā ar intratraheālo instilāciju ir pierādīts, ka svērtais par 20 μm garāku šķiedru pussadalīšanās periods ir īsāks nekā 40 
            
            
               dienas, vai
            
            
               — piemērotā intraperitoneālā testā nav gūti nekādi pierādījumi par paaugstinātu kancerogenitāti, vai
            
            
               — piemērotā ilglaicīgā testā ar ieelpošanu nav konstatēta nekāda relevanta patogenitāte vai neoplastiskas izmaiņas.
            
            
               R piezīme:
            
            
               Vielu klasificē par kancerogēnu saskaņā ar harmonizēto klasifikāciju, izņemot šķiedras, kuru pēc garuma svērtais vidējais ģeometriskais diametrs (LWGMD), no kā atskaitīta divkāršota ģeometriskā standartkļūda, pārsniedz 6 μm, mērot saskaņā ar Komisijas Regulas (EK) Nr. 440/2008* pielikumā izklāstīto testēšanas metodi A.22.
            
            
               _________________
            
            
               *
                     Komisijas 2008. gada 30. maija Regula (EK) Nr. 440/2008 par testēšanas metožu noteikšanu saskaņā ar Eiropas Parlamenta un Padomes Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) (OV L 142, 31.5.2008., 1. lpp.).”;
            
            
            
            
            
            
               (2)pielikuma 1.1.3.2. punkta 8. un 9. piezīmi aizstāj ar šādām: 
            
            
                “8. piezīme: 
            
            
               Maisījumu klasificē par kancerogēnu, ja vien nevar pierādīt, ka izdalītiesspējīgā formaldehīda maksimālā teorētiskā koncentrācija tirgū laistā maisījumā neatkarīgi no avota ir mazāka par 0,1 %. 
            
            
               9. piezīme: 
            
            
               Maisījumu klasificē par mutagēnu, ja vien nevar pierādīt, ka izdalītiesspējīgā formaldehīda maksimālā teorētiskā koncentrācija tirgū laistā maisījumā neatkarīgi no avota ir mazāka par 1 %.”